SCI เลื่อนประชุมผถห.ไม่มีกำหนด – ใจดีปันผลระหว่างกาล 0.02 บ. บรรเทาผลกระทบ “โควิด”
SCI เลื่อนประชุมผถห.ไม่มีกำหนด - ใจดีปันผลระหว่างกาล 0.02 บ. บรรเทาผลกระทบ "โควิด"
27 มี.ค. 2563

นายเกรียงไกร เพียรวิทยาสกุล ประธานเจ้าหน้าที่บริหาร บริษัท เอสซีไอ อีเลคตริค จำกัด (มหาชน) หรือ SCI เปิดเผยว่า ที่ประชุมคณะกรรมการบริษัท ครั้งที่ 3/2563 เมื่อวันที่ 26 มีนาคม 2563 ได้พิจารณาเลื่อนประชุมสามัญผู้ถือหุ้นประจำปี 2653 ออกไปอย่างไม่มีกำหนด
โดยยกเลิกกำหนดวันประชุมและระเบียบวาระการประชุมสามัญผู้ถือหุ้นประจำปี 2563 จากกำหนดวันเดิม วันที่ 30 เมษายน 2563 เนื่องด้วยสถานการณ์การแพร่ระบาดของโรคติดเชื้อไวรัส COVID-19 ในประเทศไทย ซึ่งในขณะนี้ที่ได้มีแพร่ระบาดเพิ่มขึ้นอย่างรวดเร็วเป็นวงกว้าง และมีจำนวนผู้ติดเชื้อเพิ่มมากขึ้นอย่างต่อเนื่อง ทั้งนี้ หากสถานการณ์คลี่คลายและมีความเหมาะสม บริษัทฯ จะพิจารณากำหนดวันประชุมและวาระการประชุมใหม่ และจะแจ้งให้ผู้ถือหุ้นทราบต่อไป
นอกจากนี้ ที่ประชุมคณะกรรมการบริษัทมีมติให้จ่ายเงินปันผลระหว่างกาลจากกำไรสะสมของบริษัท ในอัตราหุ้นละ 0.02 บาท คิดเป็นเงินปันผลจ่ายรวม 15 ล้านบาท กำหนดจ่ายในวันที่ 20 เมษายน 2563 โดยกำหนดรายชื่อผู้ถือหุ้นที่มีสิทธิได้รับเงินปันผล ในวันที่ 9 มีนาคม 2563 ซึ่งเป็นวันเดิมที่ได้แจ้งต่อผู้ถือหุ้นไว้แล้ว
“คณะกรรมการบริษัทพิจารณาเลื่อนประชุมสามัญผู้ถือหุ้นประจำปี 2563 ออกไปอย่างไม่มีกำหนด เนื่องจากสถานการณ์การแพร่ระบาดของโรคติดเชื้อไวรัส COVID-19 ที่มีความรุนแรงขึ้น จึงมีความห่วงใยต่อสุขภาพอนามัยและความปลอดภัยของผู้ที่จะเข้าร่วมประชุมทุกท่าน และได้พิจารณาจ่ายเงินปันผลระหว่างกาลแก่ผู้ถือหุ้นทุกท่านในวันที่ 20 เมษายน 2563 ทั้งนี้ บริษัทฯ ได้ติดตามสถานการณ์การแพร่ระบาดอย่างใกล้ชิด รวมถึงมีมาตรการป้องกันความปลอดภัยของพนักงานทุกคน และบริษัทฯ มั่นใจว่าจะสามารถฝ่าฟันวิกฤติ COVID -19 ได้อย่างแน่นอน” นายเกรียงไกร